આ કાર્યક્રમનો મુખ્ય ઉદ્દેશ્ય શહેરી આયોજન અને વ્યવસ્થાપન બાબતે શ્રેષ્ઠ અભિગમ અપનાવવાનો છે, જેનાથી ભારત આધુનિક અને અસરકારક શહેરી આયોજન તરફ આગળ વધી શકે. નાણામંત્રીએ જણાવ્યું હતું કે, ભારતમાં શહેરીકરણ અને જનસંખ્યામાં સતત વૃદ્ધિ થઈ રહી છે. દરેક નાગરિકની જરૂરિયાતોને પહોંચી વળવા અને શહેરી આયોજનને વધુ અસરકારક બનાવવા માટે સાતત્યપૂર્ણ ઉકેલ લાવવા ખૂબજ જરૂરી છે. આ બાબતને ધ્યાનમાં રાખીને દેશના પ્રધાનમંત્રી નરેન્દ્ર મોદીએ તાજેતરમાં જ દેશભરમાં 100 સ્માર્ટ સિટીના વિકાસની જાહેરાત કરી હતી.